جمهوررئیس اردوغان آلبانیا گه تشریف بویوردی
جمهوررئیس اردوغان هوا قونلغه سیده باش وزیر راما تامانیدن رسمی مراسم بیلن کوتیب آلیندی
تورکیه جمهوریتی جمهوررئیسی رجب طیب اردوغان, آلبانیا باش وزیری ادی راما نینگ دعوتی گه بناً رسمی بیر سفر بیلن اوشبو اولکه گه تشریف بویوردی.
اردوغان, آلبانیا ده هوا قونلغه سیده باش راما تامانیدن رسمی مراسم بیلن کوتیب آلیندی.
ایککی دولت مدحیه لری نینگ ینگره شی آرتیدن تشریفات قطعه سی نی معاینه قیلگن اردوغان بیلن راما بیر- بیر لری گه هیئت اعضالری نی تقدیم ایتدی.
کیین اردوغان بیلن راما, میلادی 2019- ییلده آلبانیا ده یوز بیرگن ییر قیمیرلش حادثه سی عاقبتیده اوی لری نی قولدن بیریب قویگن عایله لر اوچون تورکیه تامانیدن قوریلگن تورر جای لرنینگ تاپشیریلیشی بوییچه مراسم گه اشتراک ایتیش اوچون لاچ شهری گه جونب کیتدی.
بولیب اوته دیگن اوچره شوولرده, ستراتیژیک همکارلیک سویه سیده گی تورکیه- آلبانیا مناسبت لری باره سیده بحث ایتیلرایکن, همکارلیک نینگ چقورلشتیریلیشی بوییچه تشله نه دیگن قدم لر حقیده سوز یوریتیله دی.
عینی دمده اوچره شوولرده, منطقه و خلق ارا مقیاسده گی مسئله لر باره سیده هم بحث ایتیله دیگن لیگی بیلدیریلدی.
جمهوررئیس اردوغان, تیران ده تورک همکارلیک و کوردیناسیون آژانسی (تیکا) تامانیدن قیته قوریلگن ادهم بیک جامع مسجدی نی افتتاح قیلیب, آلبانیا پارلمانی ده معروضه قیله دی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
